Приложение № 1


ТЕХНИЧЕСКА СПЕЦИФИКАЦИЯ
за извършване на строително-монтажни и ремонтни работи

Обект: Ограда и борд покрив – Ремонтни работи по част от ограда и по борда на покрива
Местонахождение:	София, бул. „Симеоновско шосе“ №59
Възложител: 	АДИС ЕООД, София, ул. „Велико Търново” №27


I. Съществуващо състояние:
Част от плътната ограда в северозападния ъгъл на имота е силно повредена. В съседство с плътната част има повредена и ажурна част (стоманено пано) от оградата. В двора пред пешеходната дворна врата има повредена настилка. На покривния борд, на кота +7.60 има разрушена част.

II. Описание на основните предвидени работи за изпълнение:
Строително-монтажните работи са описани в приложената количествена сметка. Основните видове работи свързани с ремонта на част от оградата са: сваляне на каменна глиц облицовка, запълване и изравняване на силно повредени тухли, доставка и монтаж на заварени армировъчни мрежи, цименто-пясъчна мазилка с дoбавка „Domolit” на „Isomat”, шпакловка с бяло циментово лепило с фибри, полагане на мозаечна минерална мазилка, префугиране на каменни шапки и импрегнирането им, подмяна на стоманено оградно пано изработено по зададен чертеж, разбиване на стара асфалтова настилка (пред пешеходна дворна врата), направа на изкоп и полагане на уплътнен трошен камък, полагане на армирана бетонова настилка, възстановяване на бетонов борд и полагане върху него на каменни шапки. 

III. Изисквания относно изпълнение на строително-монтажните работи:
Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на ремонтните работи.
Изпълнителят следва точно и надлежно да изпълни договорените работи с качество, съответстващо на стандартите и нормативните актове. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на Възложителя и до приемане на работите от негова страна.
Всяко намаление или увеличение в обемите, посочени в количествената сметка, ще се обявява писмено и съгласува с Възложителя преди по-нататъшното изпълнение на поръчката.
Използваните строителни материали трябва да отговарят на предвидените в количествената сметка. Всички материали, които ще бъдат вложени в строежа трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите.
Ако по време на изпълнението възникнат въпроси, неизяснени в техническите спецификации, задължително се уведомява Възложителя и се иска неговото писмено съгласуване.
Възложителят или всяко лице, упълномощено от него, ще има пълен достъп до строежа по всяко време, като Изпълнителят ще осигури всички необходими условия и ще окаже съдействие за получаване на правото за такъв достъп.

IV. Изисквания относно осигуряване на безопасни и здравословни условия на труд:
По време на изпълнение на строителните и монтажните работи Изпълнителят трябва да спазва изискванията на „Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи“, както и на всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

V. Гаранционен срок. Изисквания относно отстраняването на дефекти, проявили се при нормалната експлоатация на строежите в течение на гаранционния срок.
Предложените гаранционни срокове за видовете строителни и монтажни работи следва да бъдат не по-кратки от предвидените в „Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти“ и чл. 160, ал. 4, ал. 5 от ЗУТ .
За вреди, причинени на лица, публично или частно имущество, при или по повод строителството, отговорност носи изцяло Изпълнителят. Същият дължи възстановяване на Възложителя на всяка сума платена от последния като обезщетение за такива вреди.
По време на изпълнение на строителните работи, при осъществяване на действия по изпълнение на договора, Изпълнителят е длъжен да не допуска повреди или разрушаване на инженерната инфрастуктура в границите и извън границите на обекта.
Всички дефекти, възникнали преди края на гаранционния срок се констатират с протокол, съставен и подписан от представители на Възложителя. Този протокол незабавно се изпраща на Изпълнителя с указан срок за отстраняване на дефекта.
При проявени дефекти преди края на гаранционния срок в резултат на вложени некачествени материали или оборудване или некачествено извършени работи от Изпълнителя, същият ще ги отстрани за собствена сметка в срок, определен от Възложителя.

VI. Нормативни актове, които следва да се спазват при строителството.
· Закон за устройство на територията;
· Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;
· Наредба № Із-1971 от 2009 г. за строително-технически правила и норми за осигуряване на безопасност при пожар; 
· Закон за техническите изисквания към продуктите;
· Наредба за съществените изисквания към строежите и оценяване съответствието на строителните продукти;
· Номенклатура на видовете продукти от приложение № 1 към чл. 1, т. 2 ”Групи строителни продукти” от Наредбата за съществените изисквания към строежите и оценяване съответствието на строителните продукти, утвърдена със заповед № РД-02-14-749 на министъра на регионалното развитие и благоустройството от 10.ХІІ.2003 г.; изм. със заповед № РД-02-14-134 от 6.ІІІ.2007 г.
· Наредба № 2 за минималните изисквания за здравословни и безопасни условия на труд при извършване на СМР;
· Наредба №7 за минималните изискания за здравословни и безопасни условия на труд на работните места и при използване на работно оборудване;
· Наредба № РД-07-2 за условията и реда за провеждането на периодично обучение и инструктаж на работниците и служителите по правилата за осигуряване на ЗБУТ;

VII. Администриране на обекта: 
Възложителят ще определи лице, което ще упражнява Инвеститорски контрол на обекта. Същият ще следи за правилното и точно изпълнение на работите, посочени в настоящата спецификация, приложен чертеж и в съответствие със сключения договор с Изпълнителя, включително неговото ценово предложение, КСС и техническо предложение, спазването на нормативните разпоредби за изпълняваните работи, изпълнените количества, изпълнението на договорните условия. 
	
Неразделна част от настоящата техническа спецификация е количествена сметка по видове и количества работи – Приложение №2, оферта Образец 1 и чертеж на част от оградата.



Изготвил: ............................
      инж. К. Толоев   
експерт инв. контрол част АС в отдел ПСФ, АДИС ЕООД

